เรือหลวงบางปะกง

เรือหลวงบางปะกง (FFG-456) (italic=unset) เป็นเรือลำที่สองในเรือฟริเกตชุดเรือหลวงเจ้าพระยา สังกัดกองเรือฟริเกตที่ 2 กองเรือยุทธการ ของกองทัพเรือไทย โดยใช้แบบของเรือฟริเกต แบบ 053 เฮชที ชั้นเจียงหู III ของจีน โดยเรือหลวงบางปะกง มีคำขวัญว่า พิทักษ์เอกราช พิฆาตไพรี

**การออกแบบ**
เรือหลวงบางปะกง มีความยาว 103.2 เมตร (339 ฟุต) ความกว้าง 11.3 เมตร (37 ฟุต) กินน้ำลึก 3.1 เมตร (10 ฟุต)  ระวางขับน้ำปกติ 1,676 ตัน ระวางขับน้ำเต็มที่ 1,924 ตัน มีใบพัดสองเพลาและขับเคลื่อนด้วยเครื่องยนต์ดีเซล MTU 20V1163 TB83 สี่เครื่องที่มีกำลัง 29,440 แรงม้า (21,950 กิโลวัตต์) เรือมีระยะทำการ 3,500 ไมล์ทะเล (6,500 กม.) ขณะแล่นด้วยความเร็ว 18 นอต (33 กม./ชม.) และมีความเร็วสูงสุด 30 นอต (56 กม./ชม.) เรือหลวงบางปะกง ใช้กำลังพลทั้งหมด 168 นาย ซึ่งรวมถึงนายทหาร 22 นายp=735
ชั้นเรือแบบ 053 เฮชที ซึ่งเป็นแบบเรือของเรือหลวงบางปะกงนั้น ติดตั้งปืนใหญ่เรือขนาด 100 มม./56 แบบ 79 แท่นคู่ ที่บริเวณส่วนหน้าและท้ายเรือ และปืนใหญ่กลแบบ 76 ขนาด 37 มม. แท่นคู่ จำนวนสี่กระบอก สำหรับการทำสงครามต่อต้านเรือดำน้ำ นอกจากนี้เรือได้แท่นยิงจรวดปราบเรือดำน้ำ แบบ 86 จำนวนสองแท่น และจรวดปราบเรือดำน้ำ BMB น้ำลึก จำนวนสองแท่น สำหรับสงครามผิวน้ำ เรือหลวงบางปะกงนั้นได้ติดตั้งเครื่องยิงขีปนาวุธต่อต้านเรือ C-801 แปดแท่นเป็นอาวุธหลักประจำเรือp=735

**การปรับปรุงเพิ่มประสิทธิภาพ**
ในเดือนสิงหาคม พ.ศ. 2563 กองทัพเรือไทยมีแผนที่จะปรับปรุงเรือแบบ 053 เฮชที สองลำ ได้แก่ เรือหลวงเจ้าพระยา และเรือหลวงบางปะกง ให้มีความทันสมัยเทียบเท่ากับเรือตรวจการณ์ไกลฝั่งสมัยใหม่ สำหรับแผนการปรับปรุงนี้ร่วมไปถึงการเปลี่ยนปืนขนาด 100 มม. เป็นปืนการอัพเกรดตามแผนรวมถึงการเปลี่ยนปืน 100 มม. เป็นปืนใหญ่เรืออัตโนมัติ 76/62 และเปลี่ยนปืนใหญ่กล 37 มม. ทั้งสี่กระบอก เป็นปืนใหญ่กล 30 มม. แบบยิงเร็ว พร้อมกับระบบอำนวยการรบและระบบตรวจการณ์ใหม่p=735

**การต่อเรือ**
เรือหลวงบางปะกงได้รับการสั่งต่อพร้อมกันกับเรือลำอื่น ๆ ในเรือฟริเกตชุดเรือหลวงเจ้าพระยา รวม 4 ลำ เมื่อวันที่ 18 กรกฎาคม พ.ศ. 2531 ณ อู่ต่อเรือหูต่ง เซี่ยงไฮ้ โดยได้วางกระดูกงูในเดือนเมษายน พ.ศ. 2532p=463 และปล่อยลงน้ำในวันที่ 25 กรกฎาคม พ.ศ. 2533 เพื่อทดสอบและส่งมอบ
เมื่อเรือเดินทางมาถึงประเทศไทยเพื่อส่งมอบ ได้มีการตรวจสอบคุณภาพและพบว่าตัวเรือยังไม่เป็นที่น่าพอใจในการทำไปใช้งานและจำเป็นจะต้องแก้ไขปรับปรุงเกี่ยวกับการควบคุมความเสียหายของตัวเรือp=803 เมื่อได้ปรับปรุงในส่วนของส่วนควบคุมความเสียหายและส่วนอื่น ๆ ที่ต่ำกว่ามาตรฐานให้ได้มาตรฐานแล้วจึงได้นำเรือเข้าประจำการในกองทัพเรือไทยเมื่อวันที่ 20 กรกฎาคม พ.ศ. 2534p=735

**ภารกิจ**
ไฟล์:US Navy 110221-N-0176M-001 The Royal Thai Navy frigate HTMS Bangpakong (FFG 456) is underway alongside the guided-missile destroyer USS Higgins (DD.jpg|left|thumb|เรือหลวงบางปะกง (FFG-456) แล่นคู่กับเรือ ยูเอสเอส ฮิกกินส์ (DDG-76) หลังการเสร็จสิ้นการฝึก PASSEX ในอ่าวไทย
หลังจากเข้าประจำการ เรือหลวงบางปะกง และเรือพี่น้องอื่น ๆ ในชั้นเจ้าพระยามักถูกใช้เป็นเรือสำหรับฝึกและหมุนเวียนไปประจำการในภารกิจยามฝั่งเป็นประจำทุกเดือนp=803
เมื่อวันที่ 23 เมษายน พ.ศ. 2562 เรือหลวงบางปะกง และเรือหลวงนเรศวรได้เข้าร่วมการสวนสนามทางเรือ นอกชายฝั่งเมืองชิงเต่า เนื่องในโอกาสครบรอบ 70 ปีกองทัพเรือกองทัพปลดปล่อยประชาชน

**อ้างอิง**

**บรรณานุกรม**
 editor-first2=Stephen- cite book|last=Saunders|first=Cdre. Stephen|title=Jane's Fighting Ships 2004-2005|publisher=Jane's Information Group|year=2004|isbn=978-0710626233- editor-first1=Stephen
บางปะกง
บางปะกง
บางปะกง